Бохара ханлығы халҡының төп шөғөлдәреxa0— игенселек һәм малсылыҡ. Бер урында йәшәүсе халыҡ башлыса игенселек менән шөғөлләнә, ә ярым-күсмә һәм күсмә халыҡтар ерҙе ик аҙ күләмдә эшкәртә, ҡышлаҡтары янында ғына. тупраҡ башлыса игенселек менән шөғөлләнеү өсөн уңайлы: балсығы ла, ағасы ла бар, бөтә ерҙә тиерлек һыу менән тәьмин иткән осраҡтарға бик яҡшы уңыш алып була. Йәйҙәр ҡоро һәм эҫе тора, шуға күрә һыу һиптереү өсөн төрлө ҡатмарлы ҡоралмалар эшләйҙәр. Һыу һиптерелгән ерҙәрҙә бойҙай, рис, арпа, тары, төрлө ҡуҙаҡлылар, люцерна, мамыҡ үләне, етен, кунжут, тәмәке (бигерәк тә Ҡаршы ҡалаһы янында), тарма, мәк, марена һәм башҡаларҙы үҫтерәләр. Иң мөһимеxa0— мамыҡ, уның етештереүе 1½ миллион ботҡа етә; яртыһынан күберәге Рәсәйгә сығарыла. Ҡайһы бер ялан үҫемлектәре бик тиҙ өлгөрә, сөнки йәй оҙайлы, шуғка күрә баҫыуҙарҙа ҡабаттан ҡуҙыҡлыларҙы йәки башҡа төрлө үҫемлектәрҙе сәсәләр. Рис һыу булған ерҙәрҙә генә сәселгән. Һыу һиптерелгән ерҙәрҙән тыш яҙғы еүешлекте һаҡлаған (бахор ерҙәр) баҫыуҙар файҙалана, бындай ерҙәрҙә бойҙай һәм арпа сәсәләр. Баҡсасылыҡ бик мөһим урынды биләй. Күп төрлө виноград, персик, өрөк, дыня, арбуз, һирәгерәк слива һәм алма, шулай уҡ айва, джиддә, фисташник, грек сәтләүеге, төрлө еләк ултыртыла. Бынан тыш кәбәҫтә, сөгөлдөр, ҡыяр, кишер, һуған, борос һәм башҡа йәшелсәләр ултырталар. Баҡсаны ғәҙәттә ауылдарҙа ойошторалар, ә дыня менән ҡарбуҙҙыxa0— баҫыуҙарҙа. Игенде башлыса Шәһәрсәбзда, Ғиссар бәклегендә һәм Сурханда үҫтерәләр, уны Бохараға, Керкиға һәм Чаржуйға алып барып һаталар. Халыҡ икмәк менән тәьмин итеүҙә ҡытлыҡ кисерә, уны Сәмәрҡәнд өлкәһенән алып киләләр. Төп икмәк баҙарҙарыxa0— Бохара һәм Ҡаршы ҡалалары, уларҙан ҡалышаxa0— Гузар, Юрсы, Денау и Ширабад ҡалалары. Киптерелгән абрикос, йөҙөм Рәсәй Европаһына һәм Себергә ебәрелә.